Document ID: 32005D0233

ODLOČBA KOMISIJE
z dne 11. marca 2005
o spremembi Odločbe 2004/432/ES o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES
(notificirano pod dokumentarno številko K(2005) 568)
(Besedilo velja za EGP)
(2005/233/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1), in zlasti četrtega pododstavka člena 29(1) Direktive,
ob upoštevanju naslednjega:
(1)
V skladu z Direktivo 96/23/ES morajo za vključitev in ohranitev na seznamih tretjih držav, določenih v zakonodaji Skupnosti, iz katerih je državam članicam dovoljeno uvažati živali in primarne proizvode živalskega porekla, ki jih zajema ta Direktiva, zadevne tretje države predložiti načrt, ki določa zagotovila, ki jih ponujajo v zvezi s spremljanjem skupin ostankov in snovi iz navedene direktive. Navedena direktiva določa tudi nekatere zahteve v zvezi z roki za oddajo načrtov.
(2)
Odločba Komisije 2004/432/ES (2) vsebuje seznam tretjih držav, ki so predložile program nadzora nad ostanki, ki določa zagotovila, ponujena v skladu z zahtevami navedene direktive.
(3)
Nekatere tretje države so Komisiji predložile programe nadzora nad ostanki za živali in proizvode, ki niso navedeni v Odločbi 2004/432/ES. Ocene navedenih programov in dodatne informacije, ki jih je zahtevala Komisija, zadostujejo kot zagotovila v zvezi z nadzorom ostankov pri tozadevnih živalih in proizvodih v navedenih državah. Navedene živali in proizvode je zato treba vključiti na seznam za navedene tretje države.
(4)
Odločba 2004/432/ES se zato ustrezno spremeni.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2004/432/ES se nadomesti s Prilogo k tej odločbi.
Člen 2
Ta odločba se uporablja od 21. marca 2005.
Člen 3
Ta odločba je naslovljena na države članice.
V Bruslju, 11. marca 2005

Labels: 20
3
5
6